Minstens 4 miljoen het al Venezuela verlaatNicolas Maduro, president van Venezuela (Foto: Xinhua/Miraflores Press/AVN) Minstens 1 miljoen inwoners het Venezuela al sedert November 2018 verlaat terwyl die krisis in die Suid-Amerikaanse land voortduur, het VN-agentskappe Vrydag gesê. Die jongste toename bring die getal emigrante en vlugtelinge van die land op ongeveer 4 miljoen te staan, ŉ verhoging van 695 000 laat in 2015, toe die opposisie se verkiesingsoorwinning konflik met pres. Nicola Maduro laat opvlam het. Colombia is grootliks die bestemming waar ongeveer 1,3 miljoen Venezolane bly, gevolg deur Peru met 768 000, het die Verenigde Nasies se vlugtelingeagentskap (UNHCR) en die internasionale organisasie vir emigrasie (IOM) in ŉ gesamentlike verklaring gesê. Chile, Ecuador, Brasilië en Argentinië huisves ook honderdduisende Venezolane. “Latyns-Amerikaanse en Karibiese lande doen ook hul deel om te reageer op die ongekende krisis,” het Eduardo Stein, bestuurder van UNHCR in Venezuela, gesê. “Daar kan egter nie van dié lande verwag word om daarmee voort te gaan sonder internasionale hulp nie.” ŉ Krisisplan om 2,2 miljoen Venezolane te help is laat in 2018 van stapel gestuur. Slegs 21% van die $738 miljoen is deur lande geskenk. Venezuela beleef ŉ massiewe ekonomiese en politieke krisis onder Maduro, wat verlede jaar ŉ tweede termyn gewen het in ŉ verkiesing wat deur meeste lede van die opposisie geboikot is. Inwoners het die lande begin verlaat te midde van hiperinflasie en voedseltekorte. Klik hier om die VN-verklaring te lees